3.uveden je sustav dobrovoljnog označivanja kako bi se subjektima omogućilo da potrošačima pruže dodatne informacije (članci od 16. do 18.).

2.uveden je obvezni sustav za označivanje goveđeg mesa u kojem poslovni subjekti koji stavljaju goveđe meso na tržište moraju na naljepnici naznačiti informacije o podrijetlu, a posebno mjesto u kojem su životinje od kojih potječe meso rođene, tovljene i zaklane (članci od 11. do 15.);

1.pojačan je sustav označivanja i registracije govedâ (članci od 1. do 10.);

Uredba Vijeća (EZ) br. 1760/2000 donesena je u kontekstu gubitka povjerenja potrošačâ nakon pojave goveđe spongiformne encefalopatije. Njome je stavljena izvan snage i zamijenjena Uredba Vijeća (EZ) br. 820/97 koja je donesena kao odgovor na ozbiljne poremećaje na tržištu do kojih je dovela kriza izazvana goveđom spongiformnom encefalopatijom. Uredbom (EZ) br. 820/97 uvedeno je načelo pojedinačne sljedivosti životinja i označivanja podrijetla goveđeg mesa.

(c) temelje se, prema potrebi, na odgovarajućim znanstvenim podacima.

3.1Prethodna izvješća i evaluacije

Za evaluaciju provedbe sustava dobrovoljnog označivanja goveđeg mesa upotrijebljeni su rezultati sljedećih studija i izvješća:

a)Izvješće Komisije Vijeću i Europskom parlamentu o provedbi glave II. Uredbe (EZ) br. 1760/2000;

b)Mišljenje o poljoprivredi Skupine na visokoj razini neovisnih dionika za administrativno opterećenje;

c)evaluacijska studija za Komisiju „Evaluacija pravila EU-a o označivanju goveđeg mesa” .

3.2Savjetovanje s državama članicama

Da bi se analiza provedena u okviru prethodnih evaluacija integrirala, ažurirala i dopunila, informacije su prikupljene upotrebom posebnih upitnika upućenih nadležnim tijelima svih 28 država članica.

Upitnik je predstavljen na sastanku Odbora za zajedničku organizaciju poljoprivrednih tržišta održanom 19. srpnja 2018. i podijeljen je državama članicama.

Cilj je upitnika bio prikupiti informacije, mišljenja i procjene nadležnih tijela zaduženih za provedbu sustava.

Od država članica osobito su se tražile sljedeće informacije:

-jesu li zadržale nacionalni sustav obavješćivanja i kontrole za dobrovoljno označivanje goveđeg mesa nakon što je Uredba (EU) br. 653/2014 stupila na snagu,

-procjena tržišnog udjela goveđeg mesa koje je dobrovoljno označeno prije i nakon stupanja Uredbe (EU) br. 653/2014 na snagu,

-koji su glavni elementi informacija koji se pružaju u okviru sustava dobrovoljnog označivanja,

-broj provedenih kontrola i stope neusklađenosti prije (2013.–2014.) i nakon (od 2015. nadalje) stupanja na snagu Uredbe (EU) br. 653/2014,

-vrste otkrivenih neusklađenosti u vezi s dobrovoljnim označivanjem goveđeg mesa,

-poteškoće na koje se naišlo u provedbi dobrovoljnog označivanja goveđeg mesa nakon stupanja na snagu Uredbe (EU) br. 653/2014,

-procjena glavnih učinaka (pozitivnih ili negativnih) pojednostavnjenja uvedenog Uredbom (EU) br. 653/2014,

-procjena (na ljestvici od 1 do 5) sustava dobrovoljnog označivanja goveđeg mesa prije i nakon stupanja na snagu Uredbe (EU) br. 653/2014 s obzirom na sljedeće aspekte: učinkovitost sustava, pouzdanost sustava, složenost za nadležna tijela, složenost za proizvođače, administrativno opterećenje nadležnih tijela u pogledu provedbe sustava i upravljanje njime, administrativne troškove za proizvođače, sposobnost točnog informiranja potrošača.

Od 28 država članica 12 ih je podrobno odgovorilo na upitnik (BE, DK, DE, ES, FR, IT, AT, PT, SI, FI, SE, UK). Pet država članica odgovorilo je da prije 2014. nisu primjenjivale dobrovoljno označivanje goveđeg mesa (BG, HR, LV, LT, PL).

Jedanaest država članica nije odgovorilo na upitnik ili je dostavilo djelomično ispunjen upitnik (CZ, EE, IE, EL, CY, LU, HU, MT, NL, RO, SK).